নিজস্ব সংবাদদাতা,ডিজিটাল ডেস্ক: কলকাতা থেকে প্রত্যেকটি জেলা সদরে জনসাধারন খুব সহজেই যাতে পৌঁছে যেতে পারে,সেকথা মাথায় রেখে রাজ্য পরিবহন দফতরের উদ্যোগে আজ নবান্নের ভিআইপি গেট থেকে ‘বাংলাশ্রী’ নামক ভলভো বাস পরিষেবার সূচনা করেন রাজ্যের মুখ্যমন্ত্রী মমতা ব্যানার্জী। এই বাতানুকূল শীততাপ নিয়ন্ত্রিত ভলভো বাসগুলি ধর্মতলা থেকে ছাড়বে। কলকাতা থেকে কোচবিহার, আলিপুরদুয়ার, কালিম্পং,রায়গঞ্জ, মালদা, বহরমপুর, বারাসতের মতো ২০টি রুটে চলবে এই নতুন বাসপরিষেবা। প্রতিটি বাসই ননস্টপ। এতদিন পর্যন্ত বেসরকারি বাস পরিষেবা চালু থাকলেও সরকারি ক্ষেত্রে এমন উদ্যোগ প্রথম। এই প্রকল্পের মাধ্যমে যাত্রীদের দূরপাল্লার দূরত্ব যেতে সুবিধা হবে। বাংলারশ্রী নামক এই অভিনব প্রকল্পের মাধ্যমে রাজ্যবাসীর কষ্ট অনেকটাই লাঘব হবে তা বলার অপেক্ষা রাখে না।